Case ID: 1117097
Sentence 0: İşin halları: Məhkəmənin hökmünə əsasən x1 təqsirli bilinib ona görə məhkum olunmuşdur ki, o, özgənin əmlakını quldurluq yolu ilə ələ keçirmək məqsədi ilə tanışları x2, x4, x3 və x5 ilə cinayətdə iştirakçılığın qabaqcadan əlbir olan bir qrup şəxs formasındabirləşərək xx xxxxxxx 2015-ci il tarixdə gecə saat 01:30 radələrində sərxoş vəziyyətdə Gədəbəy rayonunun Slavyanka kəndində yaşayan X7 evinin həyətinə gələrək əvvəlcədən özləri üçün qara rəngli sintetik corablardan düzəltdikləri maskanı üzlərinə keçirib, əllərinə əlcək geyinərək həyətə daxil olmaq istəyərkən darvazanın iç tərəfindən asılmış qıfılın bağlı olmadığını görüb x3 qanunsuz olaraq əldə edib gəzdirdiyi soyuq silah hesab edilən ümumi uzunluğu 210 mm, tiyəsinin uzunluğu 92 mm, dəstəyinin uzunluğu 118 mm olan zavod üsulu ilə hazırlanmış bir tərəfi kəsici, ucu deşici xassəyə malik olan ümumi təyinatlı ov bıçağının tiyəsinin uc hissəsi ilə qıfılı yuxarı qaldırıb qapını açmağa cəhd etmiş, lakin o bunu bacarmadıqda x2 həyətə çəkilmiş dəmir tordan qırdığı məftil ilə qıfılı yuxarı qaldırmaqla qapını açdıqdan sonra həyətə daxil olmuşlar, kiminsə gələcəyi təqdirdə onlara xəbər verməsi üçün x5 x2un tapşırığı ilə həyətdə otağın qarşısında dayanmış, o, x2, x3 və x4 X7 yetkinlik yaşına çatmayan nəvəsi x8 olduğu otağa qanunsuz daxil olaraq x3 əlindəki bıçağı nümayiş etdirməklə silah qismində istifadə etmiş, x2 isə “qorxma sənə heç nə etməyəcəyik, bircə pulun yerini bizə de” deyərək hücuma məruz qalan x8 həyat və sağlamlığı üçün təhlükəli zorakılıqla bağlı basqın edərək onu təpiklə vurub qarnının sol yan səthinin qançırı ilə müşayiət olunan, sağlamlığa zərər vurmadığı üçün dərəcəsi təyin edilməyən xəsarət yetirmış, zərbənin təsiri nəticəsində x8 yerə yıxıldıqda x2: “pul hardadır, evdə səndən başqa kimlər var, evin digər sakinləri hardadır?
” deyə soruşarkən x8 babası X7 və anası x9 yan otaqda yatdıqlarını bildirdikdə o, x4la birlikdə x8 qollarını bilək nahiyyəsindən yapışqanlı lentlə bağlamış və x2 ona x8 yanında qalıb onun qışqırmasına, qaçmasına imkan verməməsini tapşıraraq, x2 özü, x3 və x4la birlikdə X7 və onun gəlini x9 yatdıqları otağa daxil olarkən yuxulu vəziyyətdə əvvəlcə nəvəsinin gəldiyini zənn edən X7 dəhlizdən bir, otaqdan isə iki maskalı yad şəxslərdən birinin əlində bıçaq ona tərəf gəldiklərini görüb “ayə kimsiniz?
” deyə soruşduqda x2 rus dilində “molçi, padles” deyərək hücuma məruz qalan X7 həyatı və sağlamlığı üçün təhlükəli zorakılıqla bağlı basqın edərək onun kürəyinin üstünə çıxıb yumruqla boynunun arxasına, x3 isə dizi ilə böyrək nahiyəsinə bir neçə zərbə endirərək ona üst dodağın qayma hissəsinin qançırlı sıyrığı, sağ yanağın, sağ kürəyin və sağ böyrək nahiyyəsinin qançırları ilə müşayiət olunan, sağlamlığa zərər vurmadıqları üçün dərəcələri təyin edilməyən xəsarətlər yetirmış, sonra isə x3 x2la köməkləşib onu üzü üstə çarpayıda uzadaraq x4un ona verdiyi kəmərlə qollarını bağladıqdan sonra X7u əlləri və ağzı yapışqanlı lentlə bağlanmış vəziyyətdə həmin otağa gətirib ona: “qorxma, bura pul üçün gəlmişik, bizə pulun və qızılın yerini de” deyərkən X7 həmin otağın dəhlizində olan termonu göstərib pulların və qızılların onun siyirməsində olduğunu bildirmiş, o, x3lə birlikdə X7 qolundan tutub həmin termonun yanına apararaq siyirmənin içindəki əşyaları yerə tökərək 1 ədəd 140 manat dəyərində, 1 ədəd 154 manat dəyərində və 1 ədəd 350 manat dəyərində qızıl üzükləri və zərfin içərisində olan 4300 manat və 314 manat 19 qəpik ekvivalentində olan 300 ABŞ dolları pulu, cəmi 4614 manat 19 qəpik pulu götürərək yenidən X7 qolundan tutub birlikdə otağa qayıtmışlar.